Tom flaske CoronaVac
**CoronaVac** er en potensiell Covid-19-vaksine kandidat utviklet av det kinesiske farmasøytiske selskapet Sinovac Biotech. Det er av typen vaksiner som bygger på inaktivert virus.

I august 2020 var vaksinen under utprøving ved kliniske forsøk i fase III, og i september 2020 var den godkjent for begrenset bruk i Kina.

Testing
-------

Ved kliniske forsøk i fase II som ble fullført i juli 2020 viste CoronaVac at immunogenisitet av en lav 3*μ*g-dose førte til en 92,4 % serokonversjon.

### Latinamerika - fase III-utprøving

Sent i juli 2020 begynte Sinovac med kliniske forsøk i fase III, for å evaluere vaksinekandidatens effektivitet og sikkerhet. Forsøkene finner sted i Brasil i samarbeid med Instituto Butantan i São Paulo og involverer 9.000 frivillige, alle fra helsesektoren, i seks brasilianske delstater. Som gjenytelse ble Brasil lovet 120 millioner doser av vaksinen skulle den vise seg å være effektiv. Likeså besluttet man i slutten av august å slutte seg til med fase III-forsøk i Chile, med Pontificia Universidad Católica de Chile i spissen sammen med Sinovac. Disse forsøkene skulle omfatte 3.000 frivillige mellom 18 og 65 år.

### Asia - fase III-utprøving

I august 2020 begynte Sinovac med ytterligere Fase III vaksineforsøk i Bangladesh sammen med International Centre for Diarrhoeal Disease Research med 4 200 frivillige, og i Indonesia sammen med Bio Farma i Bandung med 1.620 frivillige. Den indonesiske utprøvingen foretas av Universitas Padjadjarans medisinske fakultet og er blitt hilst velkommen av Indonesias president Jokowi; flere høye regjeringsrepresentanter har forsikret om sin medvirkning. I slutten av august 2020 sa uternriksminister Retno Marsudi at det var inngått avtale med Sinovac om 50 millioner doser av vaksinen til Indonesia fra november til mars.

Sinovac hadde i juli 2020 avtalt med den brasilianske vaksineprodusenten Instituto Butantan i São Paulo å gjennomføre en fase III-test i Brasil.

### Bruk av vaksinen

I Kina begynte man i juni 2020 å ta i bruk vaksinen under en nødforordning. Den 14. desember 2020 sa den brasilianske autorisasjonsmyndighet, Anvisa, at Kina ikke er transparente i sine opplysninger om dette.

Referanser
----------

1. 1 2  «Indonesia Starts CoronaVac Phase 3 Clinical Trials». *Jakarta Globe*. Besøkt 26. august 2020.
2. ↑  VGs spesialsider om corona, lest 7. september 2020
3. ↑  Zhang, Yan-Jun; Zeng, Gang; Pan, Hong-Xing; Li, Chang-Gui; Kan, Biao; Hu, Ya-Ling; Mao, Hai-Yan; Xin, Qian-Qian; Chu, Kai; Han, Wei-Xiao; Chen, Zhen (10. august 2020). «Immunogenicity and Safety of a SARS-CoV-2 Inactivated Vaccine in Healthy Adults Aged 18-59 years: Report of the Randomized, Double-blind, and Placebo-controlled Phase 2 Clinical Trial». *medRxiv*: 2020.07.31.20161216. doi:10.1101/2020.07.31.20161216.
4. ↑  Savarese, Mauricio (21. juli 2020). «New coronavirus vaccine trials start in Brazil». Associated Press. Besøkt 15. august 2020.
5. ↑  CNN, David Culver and Nectar Gan. «Inside the company at the forefront of China's push to develop a coronavirus vaccine». *CNN*. Besøkt 27. august 2020.
6. ↑  «Chile initiates clinical study for COVID-19 vaccine». *Government of Chile* **(engelsk)**. 4. august 2020. Besøkt 28. august 2020.
7. ↑  Paul, Ruma (27. august 2020). «Bangladesh approves late-stage trial of China's Sinovac COVID-19 vaccine candidate». *Reuters* **(engelsk)**.
8. ↑  «Indonesia eyes production of 250 million doses a year of coronavirus vaccine». *Reuters* **(engelsk)**. 4. august 2020. Besøkt 15. august 2020.
9. ↑  «Indonesia books 50 million coronavirus vaccine doses from Sinovac». *Reuters* **(engelsk)**. 21. august 2020.
10. ↑  «China’s Sinovac starts late-stage trials for COVID-19 vaccine». *www.aljazeera.com* **(engelsk)**. Al-Jazeera. 7. juli 2020. Besøkt 16. januar 2021.
11. ↑  Chang, Rachel; Iglesias, Simone (10. november 2020). «China Vaccine Trial Halted in Brazil After Serious Adverse Event». *Bloomberg News*.
12. ↑  «Uso emergencial de vacinas: Anvisa estabelece prazo de até 10 dias para dar decisão» **(portugisisk)**. 14. desember 2020. Arkivert fra originalen 14. desember 2020. Besøkt 16. desember 2020.

Eksterne lenker
---------------

* Offisiell nettside